Babelscape/SREDFM huggingface dataset:
Δον Ιωάννης Δαλέζιος

Ο Δον Ιωάννης Δαλέζιος (Σύρος, Φεβρουάριος 1856 – Βόλος, 18 Μαρτίου 1898) ήταν εθνομάρτυρας στον αγώνα κατά των Τούρκων, εφημέριος της καθολικής εκκλησίας του Βόλου.

Σπούδασε στη Σύρο και στη συνέχεια στη Γένοβα. Στη συνέχεια επέστρεψε στη Σύρο και τον Δεκέμβριο του 1884 πήγε στο Βόλο, ο οποίος ήταν κάτω από τουρκική κυριαρχία, για να υπηρετήσει ως εφημέριος.
Ο Δον Δαλέζιος αντικατέστησε τον Στέφανο Μαντζολίνο ως ιερέας της Καθολικής εκκλησίας Βόλου, η οποία ήταν αφιερωμένη στην Αμίαντο Σύλληψη της Θεοτόκου.

Εκεί είχε δείξει ιδιαίτερο θάρρος και φιλοπατρία και καυτηρίαζε τις Τουρκικές αρχές, συμπεριφορά που προκάλεσε την ενόχλησή τους. Υποστήριζε τους Έλληνες και το ημέρες μετά τον Φεβρουάριο του 1898, όταν σώθηκε ο Βασιλέας Γεώργιος, έκανε κήρυγμα ζητώντας την αποχώρηση των Τούρκων. Τη νύχτα 18 προς 19 Μαρτίου 1898 δολοφονήθηκε.

Η κηδεία του έγινε με ιδιαίτερη επισημότητα στον Ορθόδοξο Μητροπολιτικό Ναό από τον Μητροπολίτη Δημητριάδος. Εκατό χρόνια μετά τη δολοφονία του, ανεγέρθηκε προτομή του στον περίβολο της Καθολικής Εκκλησίας.
Στην Άνω Σύρο, κοντά στη Μητρόπολη, βρίσκεται προτομή του Δον Δαλεζίου.
Διαγωνισμός Τραγουδιού Eurovision 1983

Ο Διαγωνισμός Τραγουδιού Eurovision 1983 ήταν η 28η έκδοση του ετήσιου Διαγωνισμού Τραγουδιού της Eurovision. Πραγματοποιήθηκε στο Μόναχο της τότε Δυτικής Γερμανίας, στις 23 Απριλίου 1983. Παρουσιάστρια ήταν η Μαρλέν Σαρέλ. Η Κορίν Ερμές ήταν η νικήτρια αυτής της Eurovision με το τραγούδι "Si la vie est cadeau". Αυτή ήταν η πέμπτη νίκη του Λουξεμβούργου στο διαγωνισμό που ισοδυναμούσε με το ρεκόρ που έθεσε η Γαλλία το . Ήταν επίσης η δεύτερη συνεχόμενη χρονιά όπου η νικητήρια συμμετοχή ερμηνεύτηκε τελευταία τη νύχτα και η δεύτερη συνεχόμενη χρονιά στην οποία το Ισραήλ κέρδισε τη 2η θέση. Για τρίτη συνεχή χρονιά, τουλάχιστον μία χώρα κατέληξε με μηδέν βαθμούς, και σε αυτήν την περίπτωση, τυχαία ήταν δύο χώρες, η Ισπανία και η Τουρκία, όπου καμία δεν μπόρεσε να συγκεντρώσει έστω έναν βαθμό.

Το σετ εκείνη τη χρονιά ήταν μια αρκετά μικρή σκηνή σε σχήμα τόξου που περιβάλλει το τμήμα της ορχήστρας και ένα μεγάλο φόντο που μοιάζει με γιγάντιους ηλεκτρικούς θερμαντήρες, οι οποίοι ανάβουν σε διαφορετικές ακολουθίες και συνδυασμούς ανάλογα με τη φύση και τον ρυθμό των τραγουδιών. Ο διαγωνισμός του 1983 ήταν ο πρώτος που μεταδόθηκε στην Αυστραλία μέσω του καναλιού 0/28 (τώρα SBS Television) στο Σίδνεϊ και τη Μελβούρνη. Ο διαγωνισμός στη συνέχεια έγινε ένα πολύ δημοφιλές σόου στην Αυστραλία, οδηγώντας στο ντεμπούτο της χώρας στον . Η Ιρλανδία δεν συμμετείχε στο διαγωνισμό επειδή το RTÉ ήταν σε απεργία εκείνη την εποχή.
Σολρεσόλ

thumb|
thumb|
Η Σολρεσόλ είναι μια τεχνητή γλώσσα που επινοήθηκε από τον "François Sudre", ξεκινώντας το 1827. Ο Sudre δημοσίευσε το μείζων έργο του για αυτήν, "Langue musicale universelle", το 1866, αν και την είχε ήδη διαφημίσει για μερικά χρόνια. Η Σολρεσόλ γνώρισε μια μικρή δημοτικότητα, φτάνοντας στο απόγειο της με τον "Boleslas Gajewski" το 1902 με την μεταθανάτια δημοσίευση του έργου "Grammaire du Solresol".
Γιώργος Ρουσόπουλος

Ο Γιώργος Ρουσόπουλος (31 Δεκεμβρίου 1912 - 9 Μαΐου 2009) ήταν Έλληνας τερματοφύλακας και προπονητής ποδοσφαίρου. Οι ομάδες που αγωνίστηκε ήταν ο Απόλλων Σμύρνης, ο Παναθηναϊκός, ο Αθηναϊκός ενώ υπήρξε ο πρώτος προπονητής και τερματοφύλακας του Πανιωνίου, μετά την επανασύσταση της ποδοσφαιρικής του ομάδας το 1940. Επίσης, ήταν αθλητής στίβου (τρίτος πανελληνιονίκης στο δέκαθλο), μπάσκετ, βόλεϊ και χάντμπολ.
Ράγκμπι

Το ράγκμπι ή ράγκμπι φούτμπολ (αγγλικά: "rugby football") αποτελεί μία μορφή ποδοσφαίρου που αναπτύχθηκε στο δημόσιο σχολείο του Ράγκμπι στο Γουόρικσιρ, ως μία από τις πολλές παραλλαγές του ποδοσφαίρου που παίχτηκαν σε δημόσια σχολεία της Αγγλίας τον 19ο αιώνα. Τα δύο κυριότερα είδη στα οποία διακρίνεται είναι το ράγκμπι γιούνιον και το ράγκμπι λιγκ. Αν και στο ράγκμπι λιγκ χρησιμοποιήθηκαν αρχικά κανόνες του ράγκμπι γιούνιον, σήμερα αποτελούν δύο εντελώς ξεχωριστά αθλήματα.
Χουάν Μανουέλ Φάντζιο

Ο Χουάν Μανουέλ Φάντζιο ("Juan Manuel Fangio", , Μπαλκάρσε, 24 Ιουνίου 1911 - Μπουένος Άιρες, 17 Ιουλίου 1995) ήταν Αργεντινός οδηγός αγώνων. Κατάφερε να κερδίσει 5 παγκόσμια πρωταθλήματα Φόρμουλα 1 (1951,1954-1957), με τέσσερις διαφορετικές ομάδες (Άλφα Ρομέο, Μαζεράτι, Φερράρι και Μερτσέντες-Μπεντς). Θεωρείται πολύ σημαντική προσωπικότητα του μηχανοκίνητου αθλητισμού διεθνώς και ιδιαίτερα τόσο στην Λατινική Αμερική όσο και στην πατρίδα του, Αργεντινή.
Διαγωνισμός Τραγουδιού Eurovision 1984

Ο Διαγωνισμός Τραγουδιού Eurovision 1984, πραγματοποιήθηκε στις 5 Μαΐου 1984 στην Πόλη του Λουξεμβούργου. Η παρουσιάστρια Ντεζιρέ Νόσμπους, που ήταν μόλις 19 ετών εκείνη τη στιγμή, φιλοξένησε την παράσταση με χαλαρό τρόπο, κάτι που ήταν αρκετά ασυνήθιστο για την παράσταση εκείνη την εποχή. Εκδήλωσε την ευχέρεια της σε τέσσερις γλώσσες με εναλλαγή μεταξύ Αγγλικών, Γαλλικών, Γερμανικών και Λουξεμβουριανών κατά τη διάρκεια της ομιλίας, συχνά στην ίδια πρόταση.

Οι Σουηδοί Herreys ήταν οι νικητές αυτού του διαγωνισμού με το τραγούδι "Diggi-Loo Diggi-Ley". Αυτή ήταν η δεύτερη νίκη της σκανδιναβικής χώρας, και η πρώτη στα σουηδικά, καθώς οι ABBA ερμηνεύσαν το "Waterloo" στα αγγλικά όταν κέρδισαν το . Ο Ρίτσαρντ και ο Λούις Χέρρεϊ έγιναν οι πρώτοι έφηβοι που κέρδισαν την Eurovision και παραμένουν οι νεότεροι άνδρες νικητές, 19 ετών και 260 ημερών και 18 ετών και 184 ημερών αντίστοιχα.

Το Ισραήλ δεν συμμετείχε λόγω του ότι ο διαγωνισμός έπεφτε τις ίδιες μέρες με τις γιορτές της χώρας, το Yom HaZikaron. Η Ισλανδία επρόκειτο να συμμετάσχει αλλά αποσύρθηκε λόγω έλλειψης οικονομικής υποστήριξης. Το 1984 είναι επίσης αξιοσημείωτο για τις αποδοκιμασίες (booing) που μπορούσαν να ακουστούν από το κοινό, ειδικά στο τέλος της παράστασης του Ηνωμένου Βασιλείου. Λέγεται ότι οι αποδοκιμασίες (booing) οφειλόταν στους αγγλικούς χούλιγκαν ποδοσφαίρου που προκάλεσαν ταραχές στο Λουξεμβούργο τον Νοέμβριο του 1983 μετά τον αποκλεισμό τους από το Ευρωπαϊκό Πρωτάθλημα Ποδοσφαίρου της UEFA.
Ελληνική Ομοσπονδία Ράγκμπυ

Η Ελληνική Ομοσπονδία Ράγκμπυ (ΕΟΡ) ιδρύθηκε το 2004 και ανήκει στην Παγκόσμια Ομοσπονδία Ράγκμπι (WR), διεθνή έκφραση του ράγκμπι γιούνιον (15 παικτών), όπως και της παραλλαγής ράγκμπι σέβενς (7 παικτών).

Το 2014 έγινε ανάκληση της ειδικής αθλητικής αναγνώρισης από τη Γενική Γραμματεία Αθλητισμού, ενώ την ευθύνη για το άθλημα στη χώρα ανέλαβε η Ομοσπονδία Χειροσφαιρίσεως Ελλάδος.
Αλεξάντερ Ρίμπακ

Ο Αλεξάντερ Ρίμπακ Iγκορίγιεβιτς ("Alexander Igorjevitsj Rybak", 13 Μαΐου 1986-) είναι Λευκορώσος-Νορβηγός βιολονίστας, τραγουδιστής, συνθέτης, ηθοποιός και μοντέλο. Αναδείχθηκε νικητής στον Διαγωνισμό Τραγουδιού Eurovision 2009, με το τραγούδι "Fairytale" στη Μόσχα. Σήμερα ζει στο Νεσόντεν (Nesodden) έξω από την νορβηγική πρωτεύουσα, Όσλο. Εκπροσώπησε ξανά τη Νορβηγία, στη Eurovision 2018, με το τραγούδι "That's How You Write a Song", το οποίο ήρθε 1ο στον ημιτελικό και στον τελικό ήρθε 15ο.
Γιώργος Καρατζαφέρης

Ο Γιώργος Καρατζαφέρης (Αθήνα, 11 Αυγούστου 1947) είναι Έλληνας δημοσιογράφος, πολιτικός, ιδρυτής και επίτιμος πρόεδρος του Λαϊκού Ορθόδοξου Συναγερμού (ΛΑ.Ο.Σ.).
Κνέσετ

thumb|250px|Το κτίριο της Κνεσέτ

H Κνέσετ (εβραϊκά: ) είναι το κοινοβούλιο του Ισραήλ. Συγκλήθηκε σε σώμα για πρώτη φορά το 1949 και έχει έδρα την Ιερουσαλήμ. Οι συνολικά 120 βουλευτές της Κνέσετ εκλέγονται για 4 χρόνια από τους ισραηλινούς πολίτες, οι οποίοι έχουν δικαίωμα ψήφου από την ηλικία των 18 ετών. Η κυβέρνηση του Ισραήλ πρέπει να εγκριθεί από την πλειοψηφία της Κνέσετ κατά τη σχετική ψηφοφορία.
Αντικαπιταλιστική Αριστερή Συνεργασία για την Ανατροπή

Η Αντικαπιταλιστική Αριστερή Συνεργασία για την Ανατροπή (ΑΝΤ.ΑΡ.ΣΥ.Α.) είναι ελληνικός πολιτικός σχηματισμός που εντάσσεται στην Ακροαριστερά. Αυτοπροσδιορίζεται ως κίνημα που ανήκει στον χώρο της αντικαπιταλιστικής/κομμουνιστικής Aριστεράς και ως "Μέτωπο της αντικαπιταλιστικής, επαναστατικής, κομμουνιστικής Αριστεράς και της ριζοσπαστικής Οικολογίας". Διάφορα ΜΜΕ και πολιτικοί φορείς τοποθετούν την ΑΝΤ.ΑΡ.ΣΥ.Α. στο χώρο της άκρας Αριστεράς.

Στο εργατικό κίνημα η ΑΝΤ.ΑΡ.ΣΥ.Α. δραστηριοποιείται μαζί και με άλλες δυνάμεις και ανένταχτους του χώρου της εξωκοινοβουλευτικής αριστεράς στις κινήσεις του ιδιωτικού και δημοσίου τομέα, ενώ στην φοιτητική και σπουδαστική νεολαία συμμετέχει στην Ενιαία Ανεξάρτητη Αριστερή Κίνηση (Ε.Α.Α.Κ.) σε Πανεπιστήμια και ΤΕΙ. Στις γειτονιές και τους Δήμους της χώρας, συμμετέχει σε διάφορες αριστερές αντικαπιταλιστικές δημοτικές και περιφερειακές κινήσεις, ενώ μέλη της δραστηριοποιούνται και σε πολλές κοινωνικές συλλογικότητες γειτονιών.

Η ΑΝΤ.ΑΡ.ΣΥ.Α. διαθέτει εκλεγμένους εκπροσώπους στα συμβούλια δώδεκα περιφερειών της χώρας, όπως και σε αρκετά δημοτικά συμβούλια.
Γεώργιος Καντακουζηνός

Ο Γεώργιος Καντακουζηνός, ρωσικά Egor (1786 - 1857) ήταν Ρώσος πρίγκηπας με ελληνική παιδεία, γόνος της φαναριώτικης οικογένειας των Καντακουζηνών, συνταγματάρχης του ρωσικού στρατού, κτηματίας και βασικό μέλος της Φιλικής Εταιρείας.
Διαγωνισμός Τραγουδιού Eurovision 2009

Ο Διαγωνισμός Τραγουδιού Eurovision 2009 ήταν η 54η έκδοση του ετήσιου Διαγωνισμού Τραγουδιού της Eurovision. Έλαβε χώρα στη Μόσχα της Ρωσίας, μετά τη νίκη του Ντίμα Μπιλάν στον διαγωνισμό του στο Βελιγράδι της Σερβίας με το τραγούδι "Believe". Ήταν η πρώτη φορά που η Ρωσία φιλοξένησε το διαγωνισμό, 14 χρόνια αφότου η χώρα έκανε το ντεμπούτο της. Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και το Channel One (C1R), ο διαγωνισμός διεξήχθη στο Olimpiyskiy Arena, και αποτελούνταν από δύο ημιτελικούς στις 12 και 14 Μαΐου, και τον τελικό στις 16 Μαΐου 2009. Τα δύο ζωντανά σόου των ημιτελικών παρουσίασαν οι Νατάλια Βοντιάνοβα και Αντρέι Μαλάχοφ, ενώ τον τελικό παρουσίασαν οι Ιβάν Ούργκαντ και Αλσού Αμπράμοβα.

Σαράντα δύο χώρες συμμετείχαν στο διαγωνισμό - μία λιγότερη από το ρεκόρ των σαράντα τριών το προηγούμενο έτος. Η επέστρεψε στο διαγωνισμό για πρώτη φορά από το , ενώ ο δεν συμμετείχε λόγω οικονομικών προβλημάτων. Η και η ανακοίνωσαν αρχικά την πρόθεσή τους να μην συμμετάσχουν, αλλά αργότερα δήλωσε η EBU ότι πράγματι θα συμμετάσχουν και οι δύο χώρες. Ωστόσο, η Γεωργία αποφάσισε αργότερα να αποσυρθεί αφού η EBU απέρριψε το επιλεγμένο τραγούδι τους ως παραβίαση των κανόνων του διαγωνισμού.

Νικήτρια αναδείχθηκε η Νορβηγία με το τραγούδι "Fairytale", ερμηνευμένο και γραμμένο από τον Αλεξάντερ Ρίμπακ. Αυτή ήταν η τρίτη νίκη της Νορβηγίας στο διαγωνισμό, μετά τις νίκες τους το και το . Το τραγούδι έλαβε ένα ρεκόρ 387 βαθμών από ένα σύνολο 492 βαθμών, τότε το υψηλότερο συνολικό σκορ στην ιστορία του διαγωνισμού. Η Ισλανδία, το Αζερμπαϊτζάν, η Τουρκία και το Ηνωμένο Βασίλειο ολοκλήρωσαν την πρώτη πεντάδα, αντίστοιχα, με την τελευταία να επιτυγχάνει την καλύτερη θέση από το . Η δεύτερη θέση της Ισλανδίας ήταν η καλύτερη θέση της χώρας μετά από μία δεκαετία.

Μετά από κριτική για το σύστημα ψηφοφορίας το , έγιναν αλλαγές στη διαδικασία ψηφοφορίας πριν από αυτόν τον διαγωνισμό, με την επανεισαγωγή μιας εθνικής κριτικής επιτροπής παράλληλα με την τηλεψηφοφορία, ενώ η μορφή των ημιτελικών παρέμεινε η ίδια.
Σπάτα

Τα Σπάτα είναι μία πόλη της Αντολικής Αττικής, που απέχει 20 χιλιόμετρα από το κέντρο της Αθήνας και ανήκει στον Καλλικράτειο δήμο Σπάτα-Αρτέμιδα. Η πόλη είναι μέρος της Αθηναϊκής μητροπολιτικής περιοχής.
μικρογραφία|Μητροπολιτικός Ναός Κοιμήσεως της Θεοτόκου και πλατεία Ηρώων
μικρογραφία|Μητρόπολη Μεσογαίας και Λαυρεωτικής- Άγιος Νικόλαος
μικρογραφία|Πλατεία Παλαιού Δημαρχείου
μικρογραφία|Πλατεία Ξενοφώντος
μικρογραφία|Παιδική χαρά στο κέντρο της πόλης
μικρογραφία|Σύγχρονο οικοδόμημα στα Σπάτα
μικρογραφία|Κέντρο των Σπάτων
thumb|1ο Γυμνάσιο Σπάτων
Βόρεια Τζώρτζια

Τα βουνά της Βόρειας Τζώρτζια γύρω από το [[Έλεν (Τζώρτζια)]].

Η Βόρεια Τζώρτζια είναι η λοφώδης έως ορεινή βόρεια περιοχή της πολιτείας Τζώρτζια των ΗΠΑ. Την εποχή της άφιξης εποίκων από την Ευρώπη, κατοικείτο κυρίως από τους ινδιάνους Τσερόκι. Οι κομητείες της Βόρειας Τζώρτζια ήταν συχνά τοπία σημαντικών γεγονότων της Ιστορίας της Τζώρτζια. Ήταν το σκηνικό πολλών μαχών του Αμερικανικού Εμφύλιου Πολέμου, περιλαμβάνοντας την Μάχη του Όρους Λουκάουτ και τη Μάχη της Τσικαμάουγκα, καταλήγοντας στην Εκστρατεία της Ατλάντα. Σήμερα, ειδικά στο βορειοανατολικό τμήμα της περιοχής, ο τουρισμός τροφοδοτεί την τοπική οικονομία.

Η Βόρεια Γεωργία περιβάλλει την περιοχή των βουνών της Βόρειας Γεωργίας της πολιτείας (μακριά βορειοανατολικά και βορειοδυτικά),και την μητροπολιτική περιοχή της Ατλάντα, αν και συχνά χρησιμοποιείται για να περιγράψει μόνο την περιοχή βόρεια από την μητροπολιτική περιοχή, ειδικά στις ειδήσεις από το ραδιόφωνο από την αγορά των μέσων μαζικής ενημέρωσης της Ατλάντα (η οποία καλύπτει σχεδόν όλο το βόρειο τρίτο της πολιτείας). Στον νότο βρίσκεται η μέση Γεωργία ή κεντρική Γεωργία, με την ορεινή Νότια Καρολίνα στα ανατολικά, την δυτική Βόρεια Καρολίνα στα βορειοανατολικά, το ανατολικό Τενεσσί στα βορειοδυτικά, ενώ το περισσότερο από το υπόλοιπο της περιοχής συνδέεται πιο πολύ με τα μέσα μαζικής επικοινωνίας της Ατλάντα.

Το υψηλότερο τμήμα της Τζώρτζια των Αππαλαχίων Ορέων είναι κοντά στα σύνορα με την Βόρεια Καρολίνα, περιλαμβανομένου του Μπράσταουν, του υψηλότερου σημείου της πολιτείας.
Ανδρέας Ζαΐμης

Ο Ανδρέας Ζαΐμης (1791 - 4 Μαΐου 1840) ήταν Έλληνας αγωνιστής του 1821, γόνος της ιστορικής οικογένειας των Ζαΐμηδων, διετέλεσε αργότερα πρωθυπουργός της νεοσύστατης Ελλάδας.
Δημοσιογραφία των πολιτών

Δημοσιογραφία των πολιτών ή συμμετοχική δημοσιογραφία είναι η δημοσιογραφία που ασκείται από κάθε πολίτη , που δεν είναι επαγγελματίας δημοσιογράφος, συχνά με τη βοήθεια των νέων τεχνολογιών και του Διαδικτύου.

Ο όρος εννοιολογήθηκε από τον Dan Gillmor στο βιβλίο του We the media.Υποστηρίζει λοιπόν ότι διαδραματίζεται μια μεταμόρφωση της δημοσιογραφίας, από τα κυρίαρχα μέσα μαζικής ενημέρωσης του 20ου αιώνα σε κάτι βαθύτερο και πιο δημοκρατικό. Παλαιότερα η ροή των ειδήσεων ήταν μονόπλευρη, από τα μέσα προς το κοινό, με ελάχιστη δυνατότητα παρέμβασης από το τελευταίο. Μέσω της δημοσιογραφίας των πολιτών όμως, η ροή αυτή γίνεται αμφίδρομη και τα όρια μεταξύ παραγωγού και καταναλωτή ειδήσεων πολύ δύσκολα να προσδιοριστούν.

Η βασική της ιδέα είναι ότι η συνολική γνώση όλων των ανθρώπων είναι περισσότερη απ' ό,τι μόνο των δημοσιογράφων καθώς και το γεγονός ότι πρέπει να δοθεί "βήμα" να ακουστούν απόψεις ανθρώπων που δεν είχαν αυτή τη δυνατότητα έως τώρα. Για παράδειγμα κάποιος μπορεί να σχολιάσει στο ιστολόγιό του τα τεκταινόμενα του τοπικού συμβουλίου της πόλης του ή να αναρτήσει κάποια φωτογραφία ή βίντεο από κάτι αξιόλογο για αυτόν. Με αυτό τον τρόπο όπως υποστηρίζει και ο Hall ότι τα όρια μεταξύ τοπικού και παγκόσμιου είναι δυσδιάκριτα.
Κωνσταντίνος Λαγουμιτζής

Ο Κωνσταντίνος Λαγουμιτζής (1781- ;) υπήρξε αγωνιστής της Επανάστασης του 1821 που διακρίθηκε ιδιαίτερα στην κατασκευή "λαγουμιών" (υπόγειων σηράγγων).Μπήκε στην πολιορκουμένη από τον Κιουταχή 'Αθήνα με άλλους 70, την 12 Ιουλίου 1826 και επεδόθη εις τον πόλεμο με τη κατασκευή λαγουμιών. Στον πόλεμο αυτό υπήρξε πρωταγωνιστής διότι ήτο καταπληκτικός στά "δεσίματά" του, ώστε ο ίδιος ο Κιουταχής να γράψει στην Πύλη ότι η 'Ακρόπολις των Αθηνών πού την πολεμούσε τότε διότι μέσα είχαν κλεισθή οι αγωνιστές, θά πέσει μόνο με τα λαγούμια και επειδη τό έδαφος είναι πετρώδες, ζητούσε την ΑΝΤΙΚΑΤΑΣΤΑΣΗ του! Καί θαυμάζων τη δουλειά του Κώστα έλεγε:'ΑΝ ΕΊΧΑ ΔΙΚΟ ΜΟΥ ΑΥΤΟΝ ΤΟΝ ΛΑΓΟΥΜΙΤΖΗ ΘΑ ΤΟΥ ΕΔΙΝΑ ΤΟ ΒΑΡΟΣ ΤΟΥ ΣΕ ΧΡΥΣΟ! Τελικώς εξήλθε κρυφίως με άλλους από την Ακρόπολη και τον βλέπουμε να πολεμά στο πλευρό του Καραϊσκάκη στό Μετόχι του Κερατσινιού και εις τον Πειραιά στίς μάχες του 1827.

Ο Λαγουμιτζής γεννήθηκε στο χωριό Χόρμοβο, κοντά στο Τεπελένι της σημερινής νότιας Αλβανίας (Βόρεια Ήπειρος). Το πραγματικό του επώνυμο ήταν Παπακυριακού, όμως τον αποκαλούσαν και Χορμοβίτη, λόγω της καταγωγής του. Έμεινε γνωστότερος όμως ως "Λαγουμιτζής" καθώς διακρίθηκε ιδιαίτερα στην κατασκευή υπόγειων σηράγγων, μέσω των οποίων κατάφερνε να ανατινάζει τα εχθρικά στρατόπεδα.

Έγινε ιδιαίτερα γνωστός για τις επιτυχίες που σημείωσε η πολυμήχανη φύση του κατά την τρίτη πολιορκία του Μεσολογγίου (Είχε φτάσει στήν πολιορκημένη πολιτεία τον Άυγουστο του 1825) και κατά την πολιορκία της Ακρόπολης των Αθηνών (1826). Στον ίδιο οφείλεται και η σωτηρία του ιερού βράχου της Ακρόπολης, καθώς απέτρεψε την ανατίναξη των αρχαίων μνημείων που σχεδίαζαν οι πολιορκητές Τούρκοι με σκοπό να εξοντώσουν τους αμυνόμενους. Ο Μακρυγιάννης στα απομνημονεύματά του εγκωμιάζει χαρακτηριστικά την γενναιότητα του.
Ο Κωνσταντίνος Λαγουμιτζής έλαβε μέρος στην επανάσταση του 1843 μαζί με τον Μακρυγιάννη.

Προς τιμήν του, ο Δήμος Αθηναίων έδωσε το επίθετό του σε κεντρική λεωφόρο στην περιοχή του Νέου Κόσμου.
Λουτράκι

:"Για άλλους οικισμούς με το όνομα Λουτράκι δείτε: Λουτράκι (αποσαφήνιση)"

Το Λουτράκι είναι πόλη τoυ νομού Κορινθίας. Απέχει 84 χιλιόμετρα από την Αθήνα και 4 από την Κόρινθο και κατά την απογραφή του 2011 είχε 11.564 κατοίκους. 

Πρόκειται για αναγνωρισμένη λουτρόπολη από το 1925, τουριστικό θέρετρο γνωστό για τα ιαματικά λουτρά, τα μεταλλικά νερά του και το καζίνο του. Βρέχεται από τον Κορινθιακό κόλπο, και είναι έδρα του δήμου Λουτρακίου-Αγίων Θεοδώρων, ενώ πάνω από την πόλη δεσπόζουν τα Γεράνεια όρη. Βρίσκεται στο γεωγραφικό διαμέρισμα Πελοποννήσου.
Ένωση του Σμαλκάλντεν

Η Ένωση του Σμαλκάλντεν ή Σμαλκαλδική Ένωση (Schmalkaldischer Bund) ήταν μια αμυντική συμμαχία των Λουθηρανών πριγκίπων της Αγίας Ρωμαϊκής Αυτοκρατορίας στα μέσα του 16ου αιώνα. Αν και τα αρχικά κίνητρα -λίγο μετά την έναρξη της Προτεσταντικής Μεταρρύθμισης- ήταν θρησκευτικά, σκοπός των μελών της Ένωσης έγινε τελικά η υπαγωγή τους στην κρατική επικυριαρχία της ίδιας της Ένωσης και όχι σ' αυτήν της Αγίας Ρωμαϊκής Αυτοκρατορίας. Ενώ δεν ήταν η πρώτη συμμαχία του είδους της, αντίθετα από προηγούμενους σχηματισμούς, όπως η Ένωση του Τόργκαου, η Ένωση του Σμαλκάλντεν είχε αξιόλογο στρατό στην διάθεσή της για να υπερασπισθεί τα πολιτικά και θρησκευτικά της συμφέροντα. Πήρε το όνομα της από την πόλη του Σμαλκάλντεν, στη Γερμανική επαρχία της Θουριγγίας.
Somos libres, seámoslo siempre

Ο Περουβιανός εθνικός ύμνος (Somos libres, seámoslo siempre) αποτελεί τον εθνικό ύμνο του Περού. Καθιερώθηκε το 1821.
Ματθαίος Καντακουζηνός

Ο Ματθαίος Καντακουζηνός (1325 - 15 Ιουνίου 1383) ήταν πρωτότοκος γιος του αυτοκράτορα Ιωάννη ΣΤ΄ Καντακουζηνού, συναυτοκράτορας (1353-1355) και δεσπότης του Μυστρά το διάστημα 1380-1383.
Μορίχοβο

Το Μορίχοβο (Σλαβομακεδονικά: Мариово, Μαρίοβο) είναι ορεινή περιοχή της Δευριόπου στη βορειοδυτική πλευρά του Βόρα στην Δημοκρατία της Βόρειας Μακεδονίας και σημαντικό τμήμα της ιστορικής περιοχής της Μακεδονίας.
Κάρλος Έβια

Ο Κάρλος Έβια ι Ρέγιες - Γκαβιλάν ("Carlos Hevia y Reyes-Gavilan", 21 Μαρτίου 1900 – 2 Απριλίου 1964) ήταν ο όγδοος πρόεδρος της Κούβας, με θητεία που διήρκεσε λιγότερες από τρεις ημέρες. Συγκεκριμένα κατά τη διάρκεια της τρίτης εβδομάδας του έτους 1934 ο Έβια διετέλεσε πρόεδρος από τις 5:00 μ.μ. της Δευτέρας 15 Ιανουαρίου, μέχρι τις 1:20 π. μ. της Τρίτης 18 Ιανουαρίου . Ο Κουβανός δικτάτορας Φουλχένσιο Μπατίστα είχε αναγκάσει τον προκάτοχο του Έβια Ραμόν Γκράου σε παραίτηση. Ο Έβια δεν ήταν αρεστός στους στρατιωτικούς κύκλους, και μέχρι την Τετάρτη, του ζητήθηκε να υποβάλλει και αυτός την παραίτησή του. Αντικαταστάθηκε από τον Μανουέλ Μάρκες Στέρλινγκ.
Νικόλαος ο Υδρουντινός

Ο κατά κόσμον Νικόλαος ο Υδρουντινός ή εξ Υδρούντος (ως μοναχός Νεκτάριος, γεννήθηκε περί το 1155/60 στον Υδρούντα [το σημερινό Οτράντο] - πέθανε 9 Φεβρουαρίου 1235) υπήρξε Έλληνας ηγούμενος της μονής του Αγίου Νικολάου των Κασούλων της Κάτω Ιταλίας και συγγραφέας.

Έλαβε ευρύτατη μόρφωση, μάλλον στην κοντινή μονή των Κασούλων, ένα από τα σημαντικότερα κέντρα ελληνικής παιδείας στην Απουλία. Το 1205 τον βρίσκουμε στη μονή ως ιερομόναχο, ενώ πριν την κουρά του είχε εργαστεί στη γενέτειρά του ως ελληνοδιδάσκαλος ("γραμματιστής"), μεταφράζοντας ορθόδοξα λειτουργικά κείμενα από τα ελληνικά στα λατινικά. Σύντομα εκάρη μοναχός, χειροτονήθηκε διάκονος και πρεσβύτερος και έλαβε το όνομα Νεκτάριος. Αν και δεν είναι γνωστό που σπούδασε και σε ποιους διδασκάλους μαθήτευσε, ο Νικόλαος φαίνεται ότι απέκτησε πολυμερή και εμβριθή μόρφωση. Το μορφωτικό του επίπεδο κάλυπτε ένα ευρύ φάσμα γνώσεων όπως θεολογία, αστρονομία, μαθηματικά. Μετέφρασε από τα ελληνικά στα λατινικά και αντίστροφα, σειρά κειμένων, κυρίως λατρευτικών, όπως η Λειτουργία του Μεγάλου Βασιλείου και η αποδιδόμενη στον πατριάρχη Γερμανό A' εξήγηση ("Ιστορία μυστική") της θείας λειτουργίας. Συνέγραψε ακόμη και δικά του έργα, όπως ποιήματα κι επιστολές. Έγραφε τα έργα του στα ελληνικά παραθέτοντας αυτοχείρως, σε διπλανή στήλη, τη λατινική μετάφραση.

Επειδή χειριζόταν και τις δύο γλώσσες, χρησιμοποιήθηκε ως διερμηνέας το 1205/7 από τον Βενέδικτο, καρδινάλιο - πρεσβύτερο της Αγίας Σωσάννης, και το 1214/15 από τον Πελάγιο Γκαλβάνι, καρδινάλιο - επίσκοπο του Αλβάνου, στα ταξίδια τους στη Λατινική Αυτοκρατορία της Κωνσταντινουπόλεως, τα οποία απέβλεπαν στην ένωση των εκκλησιών. Το 1223/4 συμμετείχε σε διπλωματική αποστολή του δυτικού αυτοκράτορα Φρειδερίκου Β' προς την αυλή της Νικαίας και το 1232 εκπροσώπησε τις ελληνικές εκκλησίες της Απουλίας στην παπική έδρα.

Τον Δεκέμβριο του 1219 εξελέγη ηγούμενος της μονής του Αγίου Νικολάου των Κασούλων. Κατά την περίοδο της ηγουμενίας του (1219-1235) το μοναστήρι του Αγίου Νικολάου των Κασούλων γνώρισε τις πιο ένδοξες στιγμές στη διάρκεια της ιστορίας του. Βασικότερή του έγνοια ήταν η πνευματική ανάπτυξη της μονής του. Υπήρξε φιλομαθής προσωπικότητα και λάτρης των βιβλίων, ώστε κύριο μέλημά του, όταν ανέλαβε τη διοίκηση, ήταν να οργανώσει και να εξελίξει τη βιβλιοθήκη της μονής. Ο εμπλουτισμός της σπουδαίας βιβλιοθήκης ήταν κατά κύριο λόγο δικό του έργο. Συγκέντρωσε με επιμέλεια πολύτιμα χειρόγραφα, καθώς και ο ίδιος υπήρξε αντιγραφέας χειρογράφων. Μετά από κάθε ταξίδι του έφερνε από την Ανατολή σπάνιους τόμους και βιβλία από τους σπουδαιότερους συγγραφείς, κλασσικούς και συγχρόνους.

Το 1232 συμμετείχε σε Σύνοδο στη Ρώμη ως εκπρόσωπος των Ορθοδόξων της Κάτω Ιταλίας, στην οποία με σθένος υπερασπίστηκε τα λειτουργικά έθιμα της Ανατολικής Εκκλησίας και ματαίωσε τα σχέδια του Πάπα Γρηγόριου Θ΄ (1227-1241) για Ένωση των δύο Εκκλησιών. Υπήρξε στενός φίλος με τον μητροπολίτη Κερκύρας Γεώργιο Βαρδάνη. Η γνωριμία και η φιλία τους έδωσε το έναυσμα για τακτική αλληλογραφία πάνω από το Αδριατικό πέλαγος, μεταξύ Ότραντο και Κέρκυρας τα επόμενα χρόνια, παραδίδοντας στους μελετητές αξιόλογα κείμενα και πλούσιο υλικό για την εποχή που έδρασαν.
Πέτρος Θέμελης

Ο Πέτρος Θέμελης (1936-) είναι Έλληνας αρχαιολόγος.
Διαμαντής Παναγιωτόπουλος

Ο Διαμαντής Παναγιωτόπουλος (6 Ιουλίου 1967 στην Αθήνα) είναι Έλληνας αρχαιολόγος.

Σπούδασε το 1985 - 1989 κλασσική αρχαιολογία, προϊστορία, και ιστορία της τέχνης στο Εθνικό Πανεπιστήμιο της Αθήνας. Συνέχισε με μεταπτυχιακές σπουδές και το 1996 έκανε διδακτορική διατριβή στο πανεπιστήμιο της Χαϊδελβέργης. Από το 1999 ως το 2003 εργάστηκε στα πανεπιστήμια της Χαϊδελβέργης και του Σάλτσμπουργκ, ενώ από το 2003 διδάσκει ως τακτικός καθηγητής στην Χαϊδελβέργη.
Μανόν

Η όπερα Μανόν είναι σύνθεση του Γάλλου Ζυλ Μασνέ και παρουσιάστηκε για πρώτη φορά στην "Opera-Comique" στο Παρίσι στις 19 Ιανουαρίου 1884. Αποτελείται από πέντε πράξεις και εξελίσσεται κατά την εποχή της βασιλείας του Λουδοβίκου ΙΕ'
Ευάγγελος Κωνσταντίνου

Ο Ευάγγελος Κωνσταντίνου (1933 στην Άσκρη των Θηβών - † 5 Απριλίου 2015 στο Βύρτσμπουργκ, Γερμανία) ήταν Έλληνας βυζαντινολόγος.

Σπούδασε από το 1952 ως το 1957 ορθόδοξη θεολογία στο πανεπιστήμιο των Αθηνών. Συνέχισε με σπουδές Βυζαντινολογίας και φιλοσοφίας από το 1960 ως το 1964 στο πανεπιστήμιο του Βερολίνου. Έκανε διδακτορική διατριβή με τον τίτλο "Die Tugendlehre Gregors von Nyssa im Verhältnis zu der antik-philosophischen und jüdisch-christlichen Tradition". Από το 1964 ως το 1966 είχε υποτροφία από το ίδρυμα Αλεξάντερ-φον-Χούμπολντ στα μαθήματα της Βυζαντινολογίας και της Νεοελληνικής Φιλοσοφίας. Έκανε τακτικός καθηγητής στα μαθήματα αυτά στο πανεπιστήμιο του Βύρτσμπουργκ, και ήταν συνταξιούχος από το 1998. Ηταν τακτικό μέλος της Ευρωπαϊκής ακαδημίας των επιστημών και τεχνών στο Σάλτσμπουργκ.
Ρόμπερτ Ράινερτ

Ο Ρόμπερτ Ράινερτ (γερμ, "Robert Reinert", 22 Απριλίου 1872 στην Βιέννη - 30 Αυγούστου 1928 στο Βερολίνο) ήταν αυστριακός σκηνοθέτης και σεναριογράφος του μεσοπολέμου.
Ρίχαρντ Βάλτερ Νταρέ

Ο Ρίχαρντ Βάλτερ Νταρέ (Richard Walther Darré, γενν. ως Ρικάρντο Βάλτερ Όσκαρ Νταρέ (Ricardo Walther Oscar Darré), 14 Ιουλίου 1895 - 5 Σεπτεμβρίου 1953) ήταν αξιωματούχος των SS και ο ιθύνων νους του ιδεολογήματος "Blut und Boden" (Αίμα και Γη), ιδεολογήματος που εστίαζε στις έννοιες της προέλευσης (Blut, αίμα) και της Πατρίδας (Boden, έδαφος). 

Χρημάτισε, επίσης, Υπουργός Επισιτισμού και Γεωργίας στην Ναζιστική κυβέρνηση την περίοδο 1933 - 1942.
International Music Score Library Project

Το International Music Score Library Project (IMSLP), γνωστό και ως Petrucci Music Library ("Μουσική Βιβλιοθήκη Petrucci") προς τιμήν του Οτταβιάνο Πετρούτσι, είναι ένα εγχείρημα με σκοπό την δημιουργία εικονικής βιβλιοθήκης με παρτιτούρες κοινού κτήματος βασισμένο στις αρχές του wiki. Από την έναρξή του στις 26 Φεβρουαρίου 2006 επιφορτώθηκαν πάνω από 42000 παρτιτούρες για 19000 έργα 2500 συνθετών κάνοντάς το την μεγαλύτερη συλλογή παρτιτούρων υπό καθεστώς κοινού κτήματος στο διαδίκτυο. Το εγχείρημα χρησιμοποιεί λογισμικό MediaWiki για να προσφέρει στους συνεισφέροντες ένα οικείο περιβάλλον.
Στρώμνιτσα

H Στρώμνιτσα ( , είναι πόλη στη Νοτιοανατολική περιφέρεια και μεγαλύτερη πόλη της ανατολικής Βόρειας Μακεδονίας, κοντά στη μεθοριακή διάβαση Νόβο Σέλο-Πετρίτσι προς τη Βουλγαρία. Κατά την αρχαιότητα ονομαζόταν "Αστραίον" και επί ρωμαικής εποχής "Τιβεριούπολις". Τη διαρρέει ο ποταμός Στρωμνιτσιώτης (σήμερα "Στρούμιτσα"), παραπόταμος του Στρυμώνα. Στην ευρύτερη περιοχή γύρω από την πόλη ζουν περίπου 100.000 άνθρωποι.
Βογδάντσα

Η Βογδάντσα (σλαβομακεδονικά: Богданци / Μπογκντάντσι, Αλβανικά: Bogdanca) είναι κωμόπολη της Βόρειας Μακεδονίας και αποτελεί έδρα του ομώνυμου Δήμου. Σήμερα έχει πληθυσμό 6.011 κατοίκους και είναι χτισμένη σε υψόμετρο 85 μέτρων. Βρίσκεται κοντά στα σύνορα Ελλάδας - Βόρειας Μακεδονίας, ανάμεσα στη Γευγελή και την Παλαιά Δοϊράνη.
Theatrum Orbis Terrarum

thumb|right|400px|Ο χάρτης της γης "Theatrum Orbis Terrarum" το έτος 1570
Theatrum Orbis Terrarum (προφέρεται Τεάτρουμ Όρμπις Τεράρουμ, ) ή Χάρτης του Ορτέλιους είναι ο πρώτος παγκόσμιος χάρτης με σύγχρονες προδιαγραφές της χαρτογραφίας. Είναι επίσης ο πρώτος χάρτης που σημείωσε εμπορική επιτυχία. 

Εκτυπωτής του ήταν ο Αβραάμ Ορτέλιους από την Αμβέρσα στις 20 Μαΐου 1570. Ο χάρτης ήταν μοιρασμένος σε πολλά φύλλα και συνοδευόταν από ένα φυλλάδιο που περιείχε ό,τι ήταν γνωστό την εποχή του 16ου αιώνα. Ο Ορτέλιους είχε συντάξει και ένα ευρετήριο με τις πηγές του χάρτη, οι οποίες σήμερα ή δεν υπάρχουν πια, ή είναι πολύ σπάνιες. 

Ο χάρτης επανακυκλοφόρησε συχνά μέχρι το 1598 όπου και σημειώνεται ο θάνατος του Ορτέλιους.
Πόθια

Η Κάλυμνος ή Ποθαία ή Πόθια ή Χώρα είναι η πρωτεύουσα και το λιμάνι του νησιού Κάλυμνος στα Δωδεκάνησα. Είναι αμφιθεατρικά χτισμένη στη πλαγιά ενός βραχώδους βουνού, όπου βρίσκεται το Κάστρο της Χώρας ή Μεγάλο Κάστρο Καλύμνου. Ο αρχικός οικισμός άρχισε να κτίζεται σταδιακά στις αρχές του 18ου αιώνα στους πρόποδες του κάστρου ενώ στα τέλη του 18ου αιώνα κτίζεται η μεγάλη εκκλησία της Παναγίας Κεχαριτωμένης στο κέντρο της Χώρας. Γύρω στα 1850 οργανώνεται το λιμάνι της Πόθιας που αποτελεί τη νέα πρωτεύουσα του νησιού. Το 1912 μέχρι το 1943 διήρκεσε η ιταλική κατοχή. Στις αρχές της δεκαετίας του 1930 κτίζονται τα δύο μεγάλα οικοδομήματα φασιστικής αρχιτεκτονικής, του Επαρχείου και του Δημαρχείου στην παραλιακή ζώνη. Την περίοδο 1943 με 1945 όλο το νησί τελεί υπό γερμανική κατοχή.

Μετά την ενσωμάτωση των Δωδεκανήσων, αναφέρεται επίσημα το 1948 στο ΦΕΚ 248Α - 28/09/1948 να ορίζεται έδρα του νεοσυσταθέντα δήμου Καλύμνου. Σύμφωνα με την απογραφή του 2011 ως οικισμός έχει 12.324 μόνιμους κατοίκους.
Α.Π.Σ. Ατρόμητος Αθηνών

Ο Α.Π.Σ. Ατρόμητος Αθηνών είναι ελληνικός ποδοσφαιρικός σύλλογος. Ιδρύθηκε το 1923 στο κέντρο της Αθήνας, ενώ το 1932 μεταφέρθηκε στο Περιστέρι. Τα χρώματα του Ατρόμητου είναι το μπλε και το άσπρο, ενώ έμβλημα του συλλόγου αποτελεί ένα αστέρι σε μπλε χρώμα με άσπρο φόντο. Έδρα του συλλόγου είναι το Δημοτικό Στάδιο Περιστερίου «Άγγελος Ράμφος» χωρητικότητας 8.969 θεατών.

Σημαντικότερες στιγμές του Ατρόμητου υπήρξαν οι συμμετοχές σε δύο τελικούς του κυπέλλου Ελλάδας, με αντιπάλους την ΑΕΚ το 2011 και τον Ολυμπιακό το 2012, ενώ η υψηλότερη θέση που έχει κατακτήσει στο πρωτάθλημα Ελλάδας είναι η 3η, το 1928 και στη νεότερη ιστορία του το 2013. Έχει εκπροσωπήσει τη χώρα στις ευρωπαϊκές διοργανώσεις 7 φορές και συγκεκριμένα τις αγωνιστικές περιόδους 2006–07, 2012–13, 2013–14, 2014–15, 2015–16, 2018–19 και 2019–20.

Το ανδρικό τμήμα αγωνίζεται στη Σούπερ Λιγκ με την επωνυμία Α.Π.Σ. Ατρόμητος Αθηνών 1923 ΠΑΕ, ενώ το τμήμα γυναικών μετέχει στην Α΄ Εθνική κατηγορία.
95 Θέσεις

thumb|Οι Ενενήντα Πέντε Θέσεις
Οι Ενενήντα Πέντε Θέσεις για την Αποτελεσματικότητα των Εντρυφήσεων (λατ.: "Disputatio pro declaratione virtutis indulgentiaru"), κοινώς γνωστές ως οι "Ενενήντα Πέντε Θέσεις" ή απλά "95 Θέσεις", γράφτηκαν από τον Μαρτίνο Λούθηρο, εξαιτίας της πρακτικής των συγχωροχαρτίων, και στις 31 Οκτωβρίου 1517 θυροκολλήθηκαν από τον ίδιο στο Καθεδρικό Ναό της Βιτεμβέργης. Με τις 95 θέσεις ο Λούθηρος κατήγγελλε την πρακτική με τα συγχωροχάρτια ως αντιχριστιανική και κάλεσε τους πιστούς σε δημόσια συζήτηση για το θέμα. Οι 95 θέσεις θεωρούνται ευρέως, ένας βασικός καταλύτης για την Προτεσταντική Μεταρρύθμιση. 

Οι 95 θέσεις του Λούθηρου αναφέρονται σε συγκεκριμένες αντιλήψεις της Καθολικής Εκκλησίας, ανασκευάζοντας πολλές από αυτές. Επίσης, σχολιάζουν με μεγάλο κυνισμό την πρακτική των συγχωροχαρτιών προς πώληση, δηλαδή την εξαγορά της άφεσης αμαρτιών, που αντιπροσωπεύει μια οικονομική συναλλαγή παρά μια αυθεντική μετάνοια του πιστού.
Αβραάμ Ορτέλιους

Ο Αβραάμ Ορτέλιους ("Abraham Ortels" ή "Hortels" ή "Wortels", 14 Απριλίου 1527 - 28 Ιουνίου 1598) ήταν Φλαμανδός χαρτογράφος και γεωγράφος, ο οποίος αναγνωρίζεται ως δημιουργός του πρώτου σύγχρονου άτλαντα, του "Theatrum Orbis Terrarum (Θέατρο του Κόσμου)". Ο Ορτέλιους θεωρείται συχνά ως ένας από τους ιδρυτές της Σχολής Χαρτογραφίας της Ολλανδίας και ένας από τους εκπροσώπους της ίδιας σχολής κατά την χρυσή εποχή της (περίπου τις δεκαετίες 1570-1670). Η δημοσίευση του άτλαντά του το 1570 θεωρείται συχνά ως η επίσημη έναρξη της Χρυσής Εποχής της ολλανδικής χαρτογραφίας. Πιστεύεται επίσης ότι είναι ο πρώτος άνθρωπος που υποστήριξε το γεγονός ότι οι ήπειροι συνδέονταν μεταξύ τους προτού λάβουν τις σημερινές θέσεις τους.

Το Google Doodle στις 20 Μαΐου 2018 αναγνωρίζει τις κατακτήσεις του Ορτέλιους, ιδιαίτερα τον χάρτη "Θέατρο του Κόσμου," τον οποίο από το 1570 ως το 1612 εξέδωσε 42 φορές σε επτά γλώσσες.
ΕΑΤ-ΕΣΑ

Το ΕΑΤ-ΕΣΑ (αρχικά από: Ειδικό Ανακριτικό Τμήμα της Ελληνικής Στρατιωτικής Αστυνομίας) ήταν το κύριο σώμα ασφαλείας κατά τη διάρκεια της δικτατορίας (1967-1974). Η ΕΣΑ δεν ήταν δημιούργημα της Δικτατορίας. Συστάθηκε το 1951, λίγο μετά το τέλος του Εμφυλίου και ενώ επίκειτο η είσοδος της χώρας στο ΝΑΤΟ. Ως τότε, ο Στρατός Ξηράς δεν είχε ξεχωριστό σώμα στρατιωτικής αστυνομίας, και στρατονομικά καθήκοντα ασκούσε η Χωροφυλακή. Οι άνδρες της ΕΣΑ φορούσαν χαρακτηριστική στολή με γαλάζιο πηλήκιο και λευκά περιβραχιόνια ενώ έφεραν μεγάλα ξύλινα κλομπς (ρόπαλα).

Τον Απρίλιο του 1967, λίγο μετά την κατάληψη της εξουσίας μετά από πραξικόπημα, ο ηγέτης της χούντας, Γεώργιος Παπαδόπουλος διόρισε τον Δημήτριο Ιωαννίδη επικεφαλής της EΣA, η οποία μετατράπηκε στο πιο πιστό στη Χούντα σώμα ασφαλείας της Ελλάδας. Όταν ο Παπαδόπουλος κήρυξε στρατιωτικό νόμο μετά το πραξικόπημα του 1967, αυξήθηκε η δύναμη της ΕΣΑ ακόμη περισσότερο, καθιστώντας τη χούντα επικεφαλής του βραχίονα του νόμου και της τάξης, καθώς και (κυρίως) της καταστολής. Επί Ιωαννίδη, έφτασε να έχει δύναμη 20.000 ανδρών και έγινε μια πανίσχυρη παραστρατιωτική οργάνωση, που θα χρησιμοποιούσε ο επικεφαλής της το 1973 για να ανατρέψει τον Παπαδόπουλο.

Χιλιάδες πολιτικοί αντίπαλοι της χούντας συνελήφθησαν από την ΕΣΑ και στάλθηκαν σε ορισμένα από τα πιο έρημα νησιά του Αιγαίου. Σε πολλές από τις καταγγελίες για βασανιστήρια κρατουμένων στο πλαίσιο του καθεστώτος Παπαδόπουλου συμμετέχει η ΕΥΔ και ειδικά στην ανάκριση το "Ειδικόν Ανακριτικόν Τμήμα" (ΕΑΤ).
Χρήση βασανιστηρίων κατά τη διάρκεια ανακρίσεων από την ΕΣΑ αναφέρθηκε κατά την επταετία. Ο Αλέξανδρος Παναγούλης ήταν ένα παράδειγμα ενός ατόμου σε βασανιστήρια από το ΕΑΤ-EΣA, ενώ ο πολιτικός Νίκος Κωνσταντόπουλος είναι ένα άλλο παράδειγμα. Χαρακτηριστική για την βιαιότητα τον βασανιστηρίων είναι η ιστορία του Σπύρου Μουστακλή, αξιωματικού του ελληνικού στρατού με αντιδικτατορική δράση, ο οποίος συνεπεία των βασανιστηρίων του ΕΑΤ-ΕΣΑ έμεινε επί δύο χρόνια παράλυτος και δεν κατάφερε ποτέ να ξαναμιλήσει.
Δυστυχώς επτωχεύσαμεν

right|thumb|250px|Γελοιογραφία εποχής που αποτυπώνει τον Χ. Τρικούπη δαφνοστεφή με το ανάθεμα της πτώχευσης της χώρας.

Η φράση Δυστυχώς επτωχεύσαμεν αποτελεί μια ιστορική αναφορά που αποδίδεται στον πρωθυπουργό της Ελλάδας, Χαρίλαο Τρικούπη. Ο Τρικούπης λέγεται πως χρησιμοποίησε τη φράση σε ομιλία του στη Βουλή στις 10 Δεκεμβρίου του 1893, αναφερόμενος στην οικονομική κατάσταση του κράτους και την αδυναμία του να αποπληρώσει το δημόσιο χρέος του. Η Κυβέρνησή του κήρυξε πτώχευση, η οποία και επέφερε την επιβολή του Διεθνούς Οικονομικού Ελέγχου σε βάρος της Ελλάδας. Έκτοτε, η φράση αυτή χρησιμοποιείται για να δηλώσει αποτυχία, τόσο για οικονομικά θέματα όσο και για γενικότερους λόγους. 

Αν και θεωρείται πως η φράση λέχθηκε από το βήμα της Βουλής, αμφισβητείται πως χρησιμοποιήθηκε από τον Τρικούπη στην ομιλία του, καθώς από τα πρακτικά της Βουλής δεν προκύπτει κάτι τέτοιο. Διάφορες άλλες μαρτυρίες, (όπως η μαρτυρία του Ανδρέα Συγγρού στα "Απομνημονεύματά" του, που αναφέρει πως άκουσε εκείνη την μέρα τον Τρικούπη να προφέρει την φράση στην ομιλία του), αναφέρουν πως η φράση ελέχθη κανονικά από αυτόν, αλλά χωρίς να είναι ξεκάθαρο αν ειπώθηκε στη Βουλή ή εκτός αυτής.

Στη πραγματικότητα η φράση αυτή λέχθηκε από τον Χ. Τρικούπη την παραπάνω ημερομηνία από του βήματος της Βουλής (Παλαιά Βουλή), όχι όμως απευθυνόμενος προς το Σώμα της Βουλής ως επίσημη διακήρυξη, αλλά "εν τη ρύμη του λόγου" του, αναφέροντας "εν παρόδω" στις αναγκαίες προς τους δανειστές διαπραγματεύσεις, που πίεζαν απροκάλυπτα τον οικονομικό έλεγχο της Ελλάδας, ""ότι πρέπει να λαλήσωμεν προς αυτούς επτωχεύσαμεν δυστυχώς κ.λπ.

Η αντιπολίτευση όμως εκμεταλλευόμενη κομματικά τη φράση αυτή παράστησε τον πρωθυπουργό να κηρύσσει με αυτήν επίσημα από του βήματος της Βουλής τη χρεωκοπία της Ελλάδας. Τη θέση αυτή υιοθέτησαν και όλα σχεδόν τα έντυπα της εποχής σε σημείο που να δημιουργήσουν ακόμα και απογοήτευση στους οπαδούς του Χ. Τρικούπη. Η προπαγάνδα αυτή το πόσο ευνόησε υπέρμετρα την τότε αντιπολίτευση διαφαίνεται από τον ειρωνικό σκωπτικό χαρακτήρα που αποδόθηκε σ΄ αυτήν και που χρησιμοποιήθηκε ομοίως μυριάδες φορές με συνέπεια να παραμείνει ιστορική μέχρι σήμερα.
Παρόμοια επίσης φράση, ελαφρά παραλλαγμένη, χρησιμοποίησε και ο Ελευθέριος Βενιζέλος, όταν με την φράση του «τελικώς επτωχεύσαμεν» τον Μάιο του 1932, η κυβέρνησή του θα κηρύξει για άλλη μια φορά πτώχευση της Ελλάδας, κάτω από το υψηλό χρέος του εξωτερικού δανεισμού, επικαλούμενος ακόμη και τη Μικρασιατική Καταστροφή, που είχε σημειωθεί δέκα χρόνια πριν, αλλά και τη διεθνή οικονομική ύφεση από το Κραχ του 1929, ενώ στην πραγματικότητα ήταν συσσώρευση πολλών χρεών μαζί από την αρχή του αιώνα.
Ώρα Κεντρικής Αφρικής

Ώρα Κεντρικής Αφρικής, στα Αγγλικά Central Africa Time ή CAT, είναι η ζώνη ώρας που χρησιμοποιείται στην Κεντρική Αφρική. Η ζώνη είναι 2 ώρες μπροστά από τη UTC (UTC+2) και συμπίπτει με την Επίσημη Ώρα Νότιας Αφρικής (SAST) αλλά και την Ώρα Ανατολικής Ευρώπης (EET).

Οι χώρες που χρησιμοποιούν αυτή τη ζώνη βρίσκονται κοντά στον Ισημερινό όπου η διάρκεια της ημέρας δεν σημειώνει σημαντικές μεταβολές κατά τη διάρκεια του έτους. Για το λόγο αυτό δεν εφαρμόζεται θερινή ώρα.

Η Ώρα Κεντρικής Αφρικής εφαρμόζεται στις παρακάτω χώρες:
* 
* (ανατολική)
* 
* 



Κατηγορία:Χρόνος
Κατηγορία:Ζώνες ώρας
Ντάριο Σμόγιε

Ο Ντάριο Σμόγιε (κροατικά: "Dario Smoje") είναι διεθνής αμυντικός ποδοσφαιριστής από την Κροατία. Στις 21 Μαΐου 2009 συμφώνησε να ενταχθεί στον Πανιώνιο.
Πελένδρι

thumb|300px|Η θέση του Πελενδρίου στο χάρτη
Το Πελένδρι ή Πελέντρι είναι κοινότητα της επαρχίας Λεμεσού στην Κύπρο.
Άγιος Ιωάννης Ρέντης

Ο Άγιος Ιωάννης Ρέντης είναι προάστιο του Πειραιά. Βρίσκεται βορειοανατολικά από το κέντρο του Πειραιά και νοτιοδυτικά από το κέντρο της Αθήνας, ενώ χωρίζεται στην οικιστική ζώνη, η οποία κατέχει μικρό ποσοστό της περιοχής και είναι πυκνοκατοικημένη, και στην βιομηχανική, στην οποία εδρεύουν αρκετές εταιρίες που μετατρέπουν την περιοχή σε ένα δημοφιλές εμπορικό κέντρο της μητροπολιτικής περιοχής της Αττικής. Από το 2011, αποτελεί τμήμα του Δήμου Νίκαιας - Αγίου Ιωάννη Ρέντη.
Γιάννης Οκκάς

Ο Γιαννάκης ή Γιάννης Οκκάς (γεννημένος στις 11 Φεβρουαρίου το 1977 στη Λάρνακα), είναι παλαίμαχος Κύπριος ποδοσφαιριστής, και νυν προπονητής που έπαιζε στη θέση του επιθετικού, με καριέρα στο κυπριακό, ελληνικό και ισπανικό πρωτάθλημα. Θεωρείται ένας από τους καλύτερους Κύπριους ποδοσφαιριστές. Μέχρι το 2013 ήταν ο αρχηγός της Εθνικής Κύπρου, της οποίας αποτελεί ο ποδοσφαιριστής με τις περισσότερες συμμετοχές αλλά και ο δεύτερος σε αριθμό τερμάτων.
Σοφία Μπεναρδή

Η Σοφία Μπεναρδή υπήρξε πρωταθλήτρια Ελλάδος στο στίβο τη δεκαετία του ’30. Ήταν από τις πρωτοπόρους στον ελληνικό γυναικείο αθλητισμό. Ως αθλήτρια του Πανιωνίου Γ.Σ. και του Α.Ο. Παλαιού Φαλήρου αναδείχθηκε πρωταθλήτρια Ελλάδος και κατέρριψε τα πανελλήνια ρεκόρ στα 100 μ, 80 μ.εμπ, άλμα εις μήκος και σφαιροβολία. Πολυσύνθετος αθλητής (δεκαθλητής) υπήρξε και ο αδερφός της, ο Στέλιος Μπεναρδής.
Κώστας Καζανάς

Ο Κώστας Καζανάς είναι Έλληνας ηθοποιός.
Γευγελή

Η Γευγελή ( Γκεβγκέλιγια, ) είναι πόλη της Βόρειας Μακεδονίας και έδρα του ομώνυμου δήμου.
Δήμος Μαστοροχωρίων

Ο Δήμος Μαστοροχωρίων ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κόνιτσας. Βρισκόταν στο βορειοανατολικό άκρο του, στα σύνορα με την Αλβανία και τον νομό Καστοριάς. Περιλάμβανε μία ενότητα ορεινών οικισμών, τα Μαστοροχώρια της Κόνιτσας, που φημίζονται για τους σπουδαίους οικοδόμους, τεχνίτες της πέτρας που ανέδειξαν κατά το παρελθόν. Εκτείνεται σε μια περιοχή ιδιαίτερου φυσικού κάλλους, με πυκνά δάση, ποτάμια, αλπικά λιβάδια και πλούσια χλωρίδα και πανίδα, περιστοιχισμένος από τις υψηλότερες κορυφές της βόρειας Πίνδου. Έδρα του Δήμου ήταν το χωριό Πυρσόγιαννη και σύμφωνα με την απογραφή του 2001 ο πληθυσμός του ανέρχεται στους 2.072 κατοίκους. 

Αναλυτικά τα χωριά που ανήκαν στον δήμο Μαστοροχωρίων και ο πληθυσμός τους (απογραφή 2001):

Δ.δ. Πυρσόγιαννης -- η Πυρσόγιαννη [ 377 ]
: Δ.δ. Ασημοχωρίου -- το Ασημοχώρι [ 83 ]
: Δ.δ. Βούρμπιανης -- η Βούρμπιανη [ 141 ]
: Δ.δ. Γοργοποτάμου -- ο Γοργοπόταμος [ 69 ]
: Δ.δ. Δροσοπηγής -- η Δροσοπηγή [ 226 ]
: Δ.δ. Καστανέας -- η Καστανιά [ 213 ]
: Δ.δ. Κεφαλοχωρίου -- το Κεφαλοχώρι [ 312 ]
: Δ.δ. Λαγκάδας -- η Λαγκάδα [ 217 ]
: Δ.δ. Οξυάς [ 94 ] 
::* η Οξυά [ 59 ]
::* η Θεοτόκος [ 35 ]
: Δ.δ. Πλαγιάς -- η Πλαγιά [ 112 ]
: Δ.δ. Πληκατίου -- το Πληκάτι [ 150 ]
: Δ.δ. Χιονάδων -- οι Χιονάδες [ 78 ]
Τζόις Μπάντα

Η Τζόις Μπάντα (Joyce Hilda Banda, γενν. στις 12 Απριλίου 1950) είναι πολιτικός από το Μαλάουι και χρημάτισε πρόεδρος της χώρας από τον Απρίλιο του 2012 ως το Μάιο του 2014, μετά το θάνατο του προέδρου Μπίνγκου γουά Μουταρίκα. Ήταν η πρώτη γυναίκα στο αξίωμα του αντιπροέδρου στην ιστορία του Μαλάουι και η πρώτη γυναίκα πρόεδρος χώρας της νότιας Αφρικής. Νωρίτερα υπηρέτησε ως Υπουργός για Γυναικείες Υποθέσεις, την Παιδική Πρόνοια και τις Κοινωνικές Υπηρεσίες. Από το 2006 ως το 2009 ήταν και υπουργός Εξωτερικών. Είναι πρόεδρος του Ιδρύματος Τζόις Μπάντα, που αποτελεί συγκρότημα από σχολεία πρωτοβάθμιας και δευτεροβάθμιας εκπαίδευσης με έδρα την περιοχή Τσιμουανκούντα (Chimwankhunda) στο Μπλαντάιρ. Το 2013, το περιοδικό Φορμπς ανακήρυξε την πρόεδρο Μπάντα ως την 47η ισχυρότερη γυναίκα στον κόσμο και την ισχυρότερη γυναίκα στην Αφρική.
Ταινία μικρού μήκους

Ταινία μικρού μήκους λέγεται το κινηματογραφικό έργο μικρής διαρκείας, ανεξαρτήτως του περιεχομένου του ή του καλλιτεχνικού του είδους. Ο ορισμός της ταινίας μικρού μήκους καθιερώθηκε, όταν τα κινηματογραφικά έργα μεγάλου μήκους έγιναν το κύριο τμήμα των προβολών στους κινηματογράφους.
Γιώργος Οικονομίδης

O Γιώργος Οικονομίδης (22 Μαΐου 1916 - 22 Απριλίου 1985) ήταν Έλληνας κονφερασιέ, τραγουδιστής, σεναριογράφος και εκφωνητής ραδιοφώνου. Σπούδασε νομικά αλλά γρήγορα τον τράβηξε η ”παρουσίαση”. 

Σε νεαρή ηλικία έπαιζε ποδόσφαιρο στην ανεπίσημη "Δάφνη" κι έπειτα έγινε για λίγο διαιτητής. Μυήθηκε και «εκπαιδεύτηκε» ως κονφερασιέ στην περίφημη «Μάντρα» του Αττίκ όπου και κέρδισε τα πρώτα του χειροκροτήματα. Ξεκίνησε τις παρουσιάσεις σε θέατρα, σε διάφορα κέντρα διασκεδάσεως και αναψυκτήρια ή σε εκδηλώσεις στα τέλη της δεκαετίας του 1930. Το 1940 έγραψε τους στίχους στο τραγούδι «Στη Ρώμη» (Κορόϊδο Μουσολίνι) το οποίο, όπου ακουγόταν, αναπτέρωνε το ηθικό όλων των Ελλήνων κατά τη διάρκεια του ελληνοϊταλικού πολέμου (οι στίχοι του δημοσιεύτηκαν στην εφημερίδα «Βραδυνή»). Το τραγούδι ήταν ιταλικό με τίτλο «Reginella Campagnola (η χωριατοπούλα Ρετζινέλα) και τη μουσική του την είχε γράψει ο Eldo di Lazzaro. Συνεργάστηκε με τον Κώστα Πρετεντέρη και μαζί έγραψαν πληθώρα θεατρικών επιθεωρήσεων που έγιναν μεγάλες επιτυχίες. Στις αρχές του 1950 ο Γιώργος Οικονομίδης, εκτός από πολύ δημοφιλής στα βαριετέ και στις πίστες, ήταν και ο πιο επιτυχημένος και δημοφιλής άνθρωπος του ραδιοφώνου, ο πρώτος πραγματικός σταρ που έβγαλε αυτό το μέσο στην Ελλάδα, κυρίως με τα νέα ταλέντα του και όχι μόνο. Μέσα από την εκπομπή του "Νέα Ταλέντα" έδινε την ευκαιρία σε νέους να αναδειχθούν. Από αυτή την εκπομπή "βγήκαν" πολλά ταλέντα όπως η Νάνα Μούσχουρη, ο Χάρρυ Κλυνν, ο Γιάννης Βογιατζής κ.ά. Έχει γράψει σενάρια και έχει πρωταγωνιστήσει σε αρκετές ταινίες. Χαρακτηριστικό του ήταν το σλόγκαν "Φίλοι μου αγαπημένοι, γεια σας και χαρά σας". Έχει γράψει τους στίχους του ύμνου του Παναθηναϊκού. Το 1970 παρουσίαζε στην ΥΕΝΕΔ την εκπομπή "Ο ένας στους δυο κερδίζει". Κατηγορήθηκε ότι συνεργαζόταν με το καθεστώς της Χούντας στην επταετία, ενώ έγραψε τους στίχους για τον Ύμνο της 21ης Απριλίου, σε μουσική του Γιώργου Κατσαρού.

Κατά τη Στρατιωτική δικτατορία συμμετείχε στους χουντικούς εορτασμούς της επετείου της 21ης Απριλίου στο Παναθηναϊκό Στάδιο ανάμεσα σε άλλους ηθοποιούς και τραγουδιστές.
Μάχη του Μάαστριχτ

Η Μάχη του Μάαστριχτ (Ολλανδικά: Slag bij Maastricht) ήταν μια από τις πρώτες μάχες της γερμανικής εκστρατείας στο Δυτικό Μέτωπο κατά τον Β' Παγκόσμιο Πόλεμο. Το Μάαστριχτ ήταν στρατηγικής σημασίας πόλη για την κατάληψη του βελγικού οχυρού Έμπεν-Εμαέλ, καθώς χώριζε τις συμμαχικές δυνάμεις στα δύο.
Ακτινοβακτήρια

Τα Ακτινοβακτήρια (παλαιά ονομασία Ακτινομύκητες) είναι συνομοταξία βακτηρίων που χαρακτηρίζονται από τα υψηλά ποσοστά ζευγών γουανίνης-κυτοσίνης (G+C) στο γονιδίωμά τους και από τη νηματοειδή μορφή ανάπτυξής τους. Το ποσοστό G+C κυμαίνεται, για τα περισσότερα ακτινοβακτήρια, μεταξύ 63% και 78%. Χαρακτηριστικό γένος αυτής της ομάδας είναι οι στρεπτομύκητες από τους οποίους παράγονται χρήσιμα αντιβιοτικά (στρεπτομυκίνη, τετρακυκλίνη κ.ά.).
Μαντχάβ Κουμάρ Νεπάλ

Ο Μαντχάβ Κουμάρ Νεπάλ ("माधवकुमार नेपाल", 6 Μαρτίου 1953) είναι πολιτικός από το Νεπάλ και πρωθυπουργός της ασιατικής χώρας από το 2009 ως το Φεβρουάριο του 2011. Είναι ηγέτης του μετριοπαθούς Κομμουνιστικού κόμματος (UML) και εξελέγη χωρίς αντίπαλο καθώς οι μαοϊστές ανακοίνωσαν ότι δεν θα κατερχόταν δικός του υποψήφιος και ότι δεν θα λάμβαναν μέρος στην ψηφοφορία. Στα νεπαλέζικα, ο M.K. Νεπάλ έχει αρκετές φορές το προσωνύμιο 'Μακούνε' ('माकुने'),βραχυγραφικό για το ΜΑντχάβ ΚΟΥμάρ ΝΕπάλ. Υπηρέτησε ως ΓΓ του Κομμουνιστικού Κόμματος επί δεκαπενταετία. Παραιτήθηκε το 2010 από το αξίωμα του πρωθυπουργού, με σκοπό να δοθεί τέρμα στην πολιτική κρίση της χώρας.
Ώρα Κεντρικής Ευρώπης

Η Ώρα Κεντρικής Ευρώπης, στα Αγγλικά Central European Time ή CET, είναι ζώνη ώρας που βρίσκεται μια ώρα μπροστά από τη UTC και χρησιμοποιείται στις περισσότερες χώρες της Ευρώπης καθώς και σε κάποιες της Βόρειας Αφρικής.
Τσαχιάγκιϊν Ελμπεγκντόρζ

Ο Τσαχιάγκιϊν Ελμπεγκντόρζ (Tsakhiagiin Elbegdorj, στα μογγολικά: Цахиагийн Элбэгдорж) είναι πολιτικός από τη Μογγολία. Χρημάτισε πρόεδρος της χώρας του από το 2009, έπειτα από τη νίκη του στις προεδρικές εκλογές, ως τις 10 Ιουλίου 2017. Είναι γνωστός ως φιλοδημοκρατικός και φιλελεύθερος πολιτικός. Υπηρέτησε δύο φορές στην πρωθυπουργία, αρχικά από τις 23 Απριλίου ως τις 9 Δεκεμβρίου του 1998 και στη συνέχεια από τις 20 Αυγούστου του 2004 ως τις 13 Ιανουαρίου του 2006. Είναι παντρεμένος με τέσσερεις γιους. Η θητεία του στο αξίωμα του προέδρου σηματοδοτεί την πρώτη φορά στην ιστορία της χώρας που ο πρόεδρος δεν θα προέρχεται από το κόμμα MPRP. Ο Ελμπεγκντόρζ ήταν ένας από τους πρωταγωνιστές της δημοκρατικής επανάστασης του 1990, με την οποία τερματίστηκε σχεδόν μια εβδομηνταπενταετία κομμουνιστικής διακυβέρνησης.
Ώρα Ανατολικής Ευρώπης

Η Ώρα Ανατολικής Ευρώπης, στα Αγγλικά Eastern European Time ή EET, είναι ζώνη ώρας που βρίσκεται δύο ώρες μπροστά από τη UTC και χρησιμοποιείται σε χώρες της Ευρώπης, της Βόρειας Αφρικής και της Μέσης Ανατολής.
Άγιος Αρτέμιος

Ο Άγιος Αρτέμιος θεωρείται Μεγαλομάρτυς του Χριστιανισμού και, σύμφωνα με τον Συναξαριστή, ήταν «Δουξ και Αυγουστιάλιος» επί Μ. Κωνσταντίνου. 

Ο Άγιος Αρτέμιος αποκεφαλίστηκε στην Αντιόχεια κατόπιν διαταγής του Αυτοκράτορα Ιουλιανού επειδή δημόσια τον κατέκρινε για την θεωρούμενη «αποστασία» του, από τον Χριστιανισμό. Αργότερα το λείψανο του Αγίου μεταφέρθηκε και τάφηκε στον ναό του Αγίου Ιωάννη του Προδρόμου στη Κωνσταντινούπολη, όπου, κατά την παράδοση, συνέβαιναν και πολλά θαύματα.
Σάββας Πουρσαϊτίδης

Ο Σάββας Πουρσαϊτίδης (23 Ιουνίου 1976) είναι Έλληνας παλαίμαχος ποδοσφαιριστής που αγωνιζόταν στο Ελληνικό και Κυπριακό πρωτάθλημα στην ομάδα του Α.Π.Ο.Ε.Λ.. Αγωνιζόταν στην θέση κυρίως του δεξιού αμυντικού αλλά έχει αγωνιστεί και ως δεξιός μέσος. Πλέον είναι επαγγελματίας προπονητής στο Κυπριακό πρωτάθλημα.
Γουέστ Μπρόμιτς Άλμπιον

Η Γουέστ Μπρόμιτς Άλμπιον (αγγλικά: "West Bromwich Albion"), γνωστή ως Γουέστ Μπρομ (West Brom), είναι επαγγελματική ποδοσφαιρική ομάδα της Αγγλίας, με έδρα την πόλη Γουέστ Μπρόμιτς. 

Η Άλμπιον είναι ένα από τα ιδρυτικά μέλη της The Football League το 1888 και έχει περάσει το μεγαλύτερο τμήμα της ιστορίας της στην κορυφαία κατηγορία του αγγλικού ποδοσφαίρου. Ανακηρύχτηκε μία φορά πρωταθλήτρια, τη σεζόν 1919–20, αλλά είχε μεγαλύτερη επιτυχία στο FA Cup, με πέντε κατακτήσεις. Η πρώτη έλαβε χώρα το 1888, την χρονιά κατά την οποία ιδρύθηκε το πρωτάθλημα, και η τελευταία το 1968, που αποτελεί και τον τελευταίο μεγάλο τίτλο που έχει κατακτήσει η ομάδα. Έχει επίσης κατακτήσει το Football League Cup στην πρώτη της απόπειρα το 1966. Η μεγαλύτερη περίοδος συνεχόμενων παρουσιών της ομάδας στην κορυφαία κατηγορία του αγγλικού ποδοσφαίρου ήταν την περίοδο 1949-1973, και από το 1986 μέχρι και το 2002 πέρασε την μεγαλύτερη περίοδο απουσίας από τα "σαλόνια" της Πρέμιερ Λιγκ. 

Η Άλμπιον είναι η βασική ανταγωνίστρια ομάδα των Γουλβς. Οι αγώνες μεταξύ των δύο ομάδων αποκαλούνται ντέρμπι του Μπλακ Κάντρυ.
Τζάστιν Γκάτλιν

Ο Τζάστιν Γκάτλιν ("Justin Gatlin", 10 Φεβρουαρίου 1982) είναι Αμερικανός αθλητής, χρυσός ολυμπιονίκης στα 100 μέτρα στους Ολυμπιακούς Αγώνες του 2004, και τρεις φορές Παγκόσμιος πρωταθλητής (2005 στα 100 και 200 μέτρα και 2017 στα 100 μέτρα) του στίβου. Το ατομικό του ρεκόρ είναι 9,74 δευτερόλεπτα, επίδοση που τον κατατάσσει ως 5ο γρηγορότερο αθλητή όλων των εποχών. Την περίοδο 2007-2010 εξέτισε ποινή τετράχρονου αποκλεισμού, καθώς βρέθηκε θετικός σε απαγορευμένη ουσία.